Atletiek Streeksbyeenkoms skuif
Atletiek Streekbyeenkoms wat verlede Vrydag uitgereën het is nou
verskuif na Maandag, 27 Februarie, 09:00, Pietersburg stadion.
Skaakspelers maak ons trots!
Vyftien van ons skool se skaakspelers het op 11 Februarie 2017, aan die Capricorndistrik Skaaktoernooi deelgeneem.
O/10-afdeling met 49 inskrywings:
Lourens Swanepoel en Li-Mei Wessels verower ‘n 1ste plek met ‘n goue medalje. Keagan Taylor, Marco Janse van Rensburg en Emily Lang eindig onder die eerste twintig.
O/12-afdeling met 104 inskrywings:
Eric Hoon en Shaun Becker eindig onder die eerste 10.
O/14-afdeling met 122 inskrywings:
Marilené van den Bergh ontvang ‘n brons medalje.
Al die spelers het hul uiterste bes gedoen en almal het meer as die helfte van hul spelle gewen, inteendeel sommiges het dit net-net gemis om onder die voorstes te eindig.
Baie geluk aan elkeen van ons skaakspelers.
Ons is baie trots op julle!!!
Sportgronde: Op- en aflaai van leerders
Neem asseblief kennis dat geen leerders vir sportoefening of -deelname meer in Thabo Mbekistraat afgelaai mag word in die middag nie. Geen hekke is oop vir leerders om in te gaan nie. Die enigste straat waar leerders afgelaai mag word, is in Dorpstraat, by die sporthek.
Ons leerders se veiligheid is vir ons baie belangrik!
Dit is weer tyd vir ons jaarlikse “Ken Mekaar Braai”.
Die nuwe jaar het met ‘n spoed weggespring en tussen al die sport en akademie is dit soms moeilik om ‘n tydjie af te knyp, om net agteroor te sit en ‘n aand saam met vriende en familie te geniet.
Die ouerkomitee reël dus vir al die ouers van Pietersburg Laerskool en leerders so ‘n geselligheid om mekaar beter te leer ken en sodoende u ook voor te stel aan die Ouerkomitee van Pietersburg Laerskool.
DATUM:	17 Februarie 2017
TYD:	Vanaf 17:30
PLEK: Pietersburg Laerskool Rugbyveld
H/V Dorp en Thabo Mbekistraat
Die braaivleisvure sal reeds vroeg aangesteek word vir die wat nie te laat wil kuier nie, ook vir die honger magies wat reeds vroeg wil eet.
Die musiek, braaiers, vure, pap en sous sal voorsien word.
Ons vra vir elkeen wat die aand saam ons gaan geniet om asb. hul eie stoele, eetgerei, vleis, braaitange en verversings saam te bring.
Bring gerus die kinders saam aangesien daar elke jaar lekker gejol word onder die spreiligte op die rugbyveld. Ouma en Oupa is ook meer as welkom om die aand saam met ons te kom geniet.
Daar gaan in die saal ‘n sokkie gehou word vir die senior leerders (Gr. 4 – 7) van die skool. Laai dus gerus u kind by die sokkie af en kom kuier gesellig saam met die ouers op die veld.
Suigstokkiedag!!!! Hoe heerlik!!!
Ons leerders het heerlik gesmul aan hulle suigstokkies, op Vrydag, 3 Februarie 2017!
Ons atlete presteer!
Baie geluk en sterkte ook aan ons 18 atlete wat deurgedring het om aan die Streekbyeenkoms deel te neem.
(tussen hakkies aantal items indien meer as een):
Anria de Beer(2) ; Sare Nel, Lohandi Schutte (2); Otto Muller; Wian Terblanche (2), Dohan Bezuidenhout;
Dré Jonker; Ian Fouche (2); Jason Hugo ; Sunet Viljoen; Nikita Koekemoer (2); Anuschka Mostert; Ulana Venter; Nita Koekemoer; Lauren Coetzee; Anrich Janse van Vueren; Henry (Herculaas) van Wyk (3); Gerhard Greeff (2).
Ons is baie trots op elkeen van julle!!
Passievolle tennisafrigter by PLS
Omsendbrief 2 van 2017
Omsendbrief 1 van 2017